open-index/open-wikipedia-markdown huggingface dataset:
Vilniaus maratonas

**Vilniaus maratonas** – kasmetinis maratono ir pusės maratono distancijų bėgimo plentu lenktynės, kuriose varžosi sportininkai iš viso pasaulio. Renginio metu tradiciškai vykdomas Lietuvos maratono čempionatas ir vienadienės netradicinės rungtys.

Trasos įveikimo rekordas priklauso bėgikui iš Kenijos Richard Rotich bei Lietuvos lengvaatletei Vaidai Žūsinaitei, kuri pirmą kartą pasiryžo įveikti maratono distanciją ir pagerino trasos įveikimo rekordą moterų tarpe.

## Istorija

Pirmasis tarptautinis Vilniaus maratonas surengtas 1984 m. Nuo tada rengiamas su pertraukomis.

Masinis bėgimas įkurtas 2001 m., kaip 10 km bėgimo lenktynės Igno Staškevičiaus iniciatyva. Maratono nuotolis pirmą kartą buvo bėgamas 2004 m.

Varžybas organizuoja VšĮ „Tarptautinis maratonas“, 2006 m. įsteigta kelių skyrusių privačias lėšas asmenų: I.Staškevičiaus, D.Jurgaičio, E.Skrabulio, R.Dunausko. D.Kazlausko. Nuo 2012 m. vietoje R.Dunausko bei D.Kazlausko įstaigos dalininkais tapo Mykolas Katkus ir Mindaugas Savickas.

### Vadovai
* 2006-2011 Gediminas Repšys, Nerijus Januškevičius, Evaldas Martinka
* 2011-2018 Darius Mikulis
* 2018-2020 Darius Valavičius
* 2020-2021 Algirdas Purkėnas
* 2021-dabar Gediminas Pajėda

## Medalių lentelė

## Prizininkai
**Legenda:**

## Taip pat skaitykite
* We Run Vilnius
* Vilniaus velomaratonas
* Kauno maratonas
* Trakų pusmaratonis
* Trakų triatlonas

## Šaltiniai
Metai be vasaros

**Metai be vasaros** – 1816 m. įvykęs klimato pasikeitimas, dėl kurio Šiaurės pusrutulio vidutinėse platumose vasarą nukrito vidutinė oro temperatūra. Tai sukėlė žymias žemdirbystės problemas. Visuotinė vidutinė temperatūra Žemėje nukrito 0,4-0,7 °C.

Metai be vasaros laikomi žemo Saulės aktyvumo ir Indonezijoje išsiveržusio Tamboros ugnikalnio sukeltos vulkaninės žiemos pasekme. 1815 m. Indonezijoje įvyko stipriausias per paskutinius 1600 m. ugnikalnio išsiveržimas, kurio metu į atmosferą buvo išmesti milžiniški kiekiai kietųjų dalelių. Be to, kelerius metus iki 1816 m. taip pat įvyko smarkių išsiveržimų, kurie prisidėjo prie atmosferos užteršimo dalelėmis (Sufrieras 1812 m., Avu 1812 m., Suvanosedžima 1813 m., Majonas 1814 m.).

1816 m. klimato kaita labiausiai pasireiškė šiaurės rytų JAV, Kanados rytų pakrantėje, Šiaurės Europoje. Pavasarį ir vasarą JAV tvyrojo tirštas sausas rūkas. Jis buvo rausvos spalvos, pro jį blyškiai švietė Saulė. 1816 m. gegužę stipri šalna nušaldė daugumą pasėlių. Birželio 6 d. sniegas iškrito Olbanyje ir Meino valstijoje. Birželio pradžioje Kvebeko mieste prisnigo net 30 cm. Liepą ir rugpjūtį ežerų vanduo buvo užšalęs iki pat pietų Pensilvanijos. Dažnai pasireikšdavo dideli temperatūros šuoliai – nuo neigiamų iki normalių, ar net 35 °C karščių.

Britų salose 1816 m. vasarą ištisai pliaupė smarkūs lietūs. Dideli orų pasikeitimai užfiksuoti Vokietijoje, šiaurės Kinijoje. Indijoje vėlavo vasaros musonas. Dėl liūčių patvino Europos upės, šalnos fiksuotos net rugpjūtį. Italijoje, Vengrijoje krito spalvotas sniegas. Snigo net tokiose tropinėse vietose kaip Taivanas, pietryčių Kinija.

Dėl tokių orų žuvo didžioji derliaus dalis paveiktame regione. Prasidėjo badas, gyventojų neramumai, epidemijų plitimas, plėšimai. 1816–1817 m. žiema taip pat buvo neįprastai šalta. Naujojoje Anglijoje temperatūra nukrito iki -32 °C, užšalo Niujorko įlankos vandenys. Šveicarijoje smarkiai išsiplėtė Gjetro ledynas.

Dėl metų be vasaros paspartėjo JAV gyventojų migracija į vidurio vakarus. Tais metais sukurta daug tamsių, apokaliptinių kūrinių (Džordžo Bairono „Tamsa“, Meri Šeli „Frankenšteinas“, Džono Polidorio „Vampyras“).

## Šaltiniai
Vulkaninė žiema

**Vulkaninė žiema** – žymus oro temperatūros nukritimas, kylantis dėl ugnikalnio išsiveržimo metu išmestų vulkaninių pelenų ir sieros rūgšties. Gausus šių medžiagų kiekis atmosferoje sudaro tankią dangą, per kurią sunkiau prasiskverbia Saulės spinduliai, padidėja Žemės albedas. Dalelės gali padengti visą Žemės rutulį ir laikytis atmosferoje keletą metų. Tai smarkiai paveikia Žemės klimatą, augaliją. Panašios sąlygos susidarytų dėl branduolinio karo arba susidūrimo su kosminiu kūnu.

Pilno masto vulkaninės žiemos susidarė išsiveržus tokiems superugnikalniams kaip Toba (prieš 71-73 000 metų). Pasak mokslininkų, dėl šio išsiveržimo vidutinė Žemės temperatūra nukrito 1 °C, prasidėjo ledynmetis, Pietryčių Azijoje išnyko miškai, labai sumažėjo žmonių populiacija, masiškai išmirė gyvūnų rūšys.

Tačiau ir silpnesni išsiveržimai padarė žymią įtaką žmonijos istorijai.
* 535-536 m. klimato atšalimas siejamas su ugnikalnių veikla;
* 1315-1317 m. didysis badas, spėjama, kilo dėl Kaharoa ugnikalnio Naujojoje Zelandijoje išsiveržimo;
* 1452 ar 1453 m., spėjama, povandeninio Kuvaė ugnikalnio išsiveržimas sukėlė masinius neramumus pasaulyje;
* Dėl 1600 m. įvykusio Vainaputinos ugnikalnio Peru išsiveržimo kitais metais Europoje kilo badas;
* 1783 m. Islandijoje išsiveržęs Lakio ugnikalnis išmetė daug sieros dioksido, dėl kurio prasidėjo žmonių, gyvulių, derliaus žūtis Vakarų Europoje;
* 1815 m. Indonezijoje įvykęs Tamboros išsiveržimas sukėlė vadinamuosius metus be vasaros;
* 1883 m. išsiveržus Krakatau ugnikalniui 4 metus iš eilės buvo neįprastai šaltos, sniegingos žiemos;
* 1991 m. išsiveržęs Pinatubo ugnikalnis 2-3 metams atvėsino vidutinę Žemės oro temperatūrą.

## Taip pat skaitykite
* Branduolinė žiema

## Šaltiniai
Rudasis HT

**Rudasis HT** (), *šokolado rudasis HT* (), *maisto rudasis 3* (), *C.I. 20285* – rudas sintetinis diazo dažiklis, gaminamas iš akmens anglių deguto.

## Naudojimas
Naudojamas kaip maisto dažiklis žymimas kodu **[[E numeris|E155]]**. Kaip dažiklis naudojamas kakavos milteliams ar karamelei pakeisti. E155 dažniausiai naudojamas šokoladiniuose kepiniuose, pieno, sūrio, džemų, vaisių produktuose, žuvyje ir kt.

Rudasis HT dažiklis Australijoje naudojamas beveik visuose šokoladu gardintuose pieno produktuose.

## Maisto sauga
Salicilatams jautriems, astma sergantiems ir kitaip jautriems žmonėms gali sukelti alergines reakcijas, sudirginti odą.

Rudasis HT yra maisto dažiklis, kurį „Hiperaktyvių vaikų paramos grupė“ () rekomenduoja pašalinti iš vaikų maisto.
Šis dažiklis uždraustas Austrijoje, Belgijoje, Danijoje, Prancūzijoje, Vokietijoje, JAV, Norvegijoje, Šveicarijoje ir Švedijoje.

## Nuorodos
Ust Ilimsko tvenkinys

**Ust Ilimsko tvenkinys** () – didelis tvenkinys Rusijoje, Irkutsko srities šiaurės rytuose. Susidarė 1974–1977 m., ties Ust Ilimsko miestu patvenkus Angaros upę. Vanduo užliejo ne tik Angaros slėnį iki pat Bratsko, bet ir Ilimo žemupį. Ilgis Angaros upe 269 km, Ilimu 299 km, plotis iki 12 km. Gylis iki 91 m. Metinė vandens lygio svyravimo amplitudė 1,5 m.

Tvenkinys laivuojamas, plukdoma mediena, vykdoma žvejyba.

## Šaltiniai
Ust Kamengorsko tvenkinys

**Oskemeno tvenkinys** (; arba ***Ust Kamengorsko tvenkinys***) – hidroelektrinės tvenkinys šiaurės rytų Kazachstane, Rytų Kazachstano srityje, tuoj į rytus nuo Oskemeno miesto. Upės slėniu driekiasi 77 km, iki Serebriansko (nuo ten prasideda Buchtarmos tvenkinys). Tvenkinio plotis iki 1,2 km. Gylis iki 45 m. Metinė vandens lygio svyravimo amplitudė iki 5 m.

## Istorija

Susidarė 1952–1954 m. patvenkus Irtyšiaus upę. Tvenkinys sudarytas siekiant pagerinti laivybos sąlygas, energetinėms ir irigacinėms reikmėms.

## Šaltiniai
Ustia

**Ustia** () – upė Rusijoje, Archangelsko srities pietuose; Vagos dešinysis intakas (Šiaurės Dvinos baseinas). Prasideda prie Udimskio gyvenvietės. Teka į vakarus miškinga, pelkėta žemuma.

Didžiausi intakai: Loiga, Kočkurga, Kokšenga (visi kairieji). Upė užšąla spalį-lapkritį, atitirpsta balandį-gegužę. Potvynis trunka nuo balandžio iki birželio. Laivuojama 97 km nuo žiočių ruože. Pagrindinė gyvenvietė prie Ustios – Oktiabrskis.

## Šaltiniai
Gabriel Agbonlahor

**Gabrielis Agbolaoras** (g. 1986 m. spalio 13 d.) – Anglijos futbolininkas, žaidžiantis puolėjo pozicijoje Birmingemo „Aston Villa“ klube. Yra žaidęs Anglijos futbolo rinktinėje. Buvo kviestas žaisti už Nigerijos jaunimo iki 20 metų rinktinę, tačiau atsisakė.

## Šaltiniai
Curtis Davies

**Kertis Deivisas** (g. 1985 m. kovo 15 d.) – Anglijos futbolininkas, žaidžiantis gynėjo pozicijoje Birmingemo „City“ klube. Yra žaidęs Anglijos jaunimo iki 21-erių metų futbolo rinktinėje. Kviestas į Anglijos futbolo rinktinę, bet niekada nebuvo išleistas į aikštę, taigi rinktinėje dar nedebiutavo.

2011 m. sausio 28 dieną pasirašė 3,5 metų kontraktą su Birmingham City. Perėjimo suma – maždaug 3 milijonai svarų.
Stephen Warnock

**Stefenas Vornokas** (; g. 1981 m. gruodžio 12 d.) – Anglijos futbolininkas, žaidžiantis gynėjo pozicijoje Birmingemo „Aston Villa“ klube. Yra žaidęs Anglijos futbolo rinktinėje.

## Dalyvavimas čempionatuose

|}

## Šaltiniai
Steve Sidwell

**Stivas Sidvelas** (; g. 1982 m. gruodžio 14 d.) – Anglijos futbolininkas, žaidžiantis saugo pozicijoje Londono „Fulham“ klube. Su Reading klubu 2005–2006 sezone laimėjo Futbolo lygos čempionatą.
Vudziangas

**Vudziangas** () – upė Kinijoje, Guidžou provincijoje; Jangdzės dešinysis intakas. Prasideda Guidžou kalnyne ir tarpekliais juo teka į rytus; vadinama Sanča, Jači. Toliau daro lankstą į šiaurės vakarus. Įteka į Jangzdę ties Fulingu Trijų tarpeklių krašte (Čongčingo teritorija).

Didžiausi intakai: Furongdziangas (kairysis), Judziangas (dešinysis). Vasaros liūčių metu upė smarkiai patvinsta. Upėje įrengta nemažai užtvankų, vanduo užterštas nuotėkomis. Dėl Trijų tarpeklių užtvankos ant Jangdzės, Vudziango žemupys (Vu tarpeklis) buvo užlietas. Laivuojama.

Prie Vudziango esantys miestai: Liupanšujis, Anšunas, Guijangas, Ciananas, Žunjis.

## Šaltiniai
Nigel Reo-Coker

**Naidželas Reo-Kokeris** (; g. 1984 m. gegužės 14 d.) – Anglijos futbolininkas, žaidžiantis saugo pozicijoje Birmingemo „Aston Villa“ klube. Žaidė Anglijos jaunimo iki 21 metų futbolo rinktinėje, per 23 rungtynes imušęs vieną įvartį.
Branislav Ivanović

**Branislavas Ivanovičius** (; g. 1984 m. vasario 22 d.) – Serbijos futbolininkas (gynėjas).

## Karjera

ilgą laiką rungtyniavo Londono „Chelsea“ klube.

## Rinktinė

Atstovavo Serbijos nacionalinei rinktinei.

## Laimėjimai
;Lokomotiv
* Rusijos futbolo taurė: 2007 m.

;Chelsea
* Premier League: 2009–10 m.
* FA taurė: 2009, 2010, 2012 m.
* FA Community Shield: 2009 m.
* UEFA Čempionų Lyga: 2011–12 m.

## Dalyvavimas čempionatuose

|}

## Išnašos

## Nuorodos
*
Alex Rodrigo Dias da Costa

**Aleksas Rodrigas Diasas da Kosta** (plačiau žinomas kaip **Aleksas**; g. 1984 m. vasario 22 d.) – buvęs Brazilijos futbolininkas (gynėjas). Atstovavo Brazilijos nacionalinei rinktinei.

## Karjera
2012 m. sausio 27 d. pasirašė 2,5 m. kontraktą su Prancūzijos PSG klubu.

## Rinktinė
2003 m. debiutavo Brazilijos nacionalinėje komandoje. Su rinktine laimėjo Amerikos taurę.

## Dalyvavimas čempionatuose

|}

## Išnašos

## Nuorodos
*
Jonas Virakas

**Jonas Virakas** (1905 m. rugsėjo 5 d. Seredžiuje – 1988 m. balandžio 30 d. Kaune) – Lietuvos architektas.

## Biografija
1927 m. įstojo į Kauno meno mokyklą, kur mokėsi kartu su Liudviku Stroliu, Stasiu Ušinsku. Nutrūkus mokslams, 1929 m. įstojo į Karo mokyklą, kurią baigė 1930 m. (suteiktas karininko laipsnis).

Po mokyklos baigimo iki 1934 m. dirbo braižytoju pas architektą Vladimirą Dubeneckį. Nuo 1940 m. tęsė architektūros studijas Kauno dailės institute. 1941 m. jam išduotas Dekoratyvinės architektūros specialybės ir paišybos dalykų baigimo pažymėjimas, o 1943 m. suteiktas dekoratyvinės architektūros diplomuoto dailininko architekto vardas.

Nuo 1942 m. Kauno dailės institute dirbo ir pedagoginį darbą. Dėstė projektavimą ir architektūrinę braižybą, taip pat interjero projektavimą bei apipavidalinimą. Nuo 1944 m. ėjo Dekoratyvinės architektūros katedros dekano pareigas.

1945 m. sovietinio saugumo suimtas ir išsiųstas į Vorkutą. Ten iš kalėjimo perkeltas į lagerį, įdarbintas Vorkutos architektūros valdyboje architektu. Dirbdamas šioje valdyboje suprojektavo Vorkutos geležinkelio stotį, keletą kitų statinių. Pašlijus sveikatai sugrąžintas į Lietuvą. 1949 m. įsidarbino Kauno „Dailės“ kombinate architektu.

## Kūryba

1942 m. laimėjo konkursą Rainių kankinių įamžinimui. 1990 m. pagal jo sukurtus ir žmonos išsaugotus eskizus buvo parengtas koplyčios Rainiuose projektas (arch. Algirdas Žebrauskas, pastatyta 1991 m.).

Dirbdamas Kauno „Dailės“ kombinate per daugiau nei tris dešimtmečius sukūrė nemažai vaistinių, civilinės metrikacijos skyrių, aktų salių, knygynų interjerų, daugeliui jų suprojektavo baldus, dekoratyvines apšvietimo armatūras. Sukūrė metalo ir odos dirbinių, suvenyrų, dekoratyvinių albumų, iliustravo knygų.

Išskirtiniais laikomi jo suprojektuoti kavinės „Tulpė“ bei Kauno centrinio knygyno interjerai. Kiti projektai: Žemės ūkio akademijos aktų salės baldai (1960 m.) ir rektoriaus kabineto interjeras (1970 m.). Kapsuko (1963 m.), Mažeikių (1972 m.), Radviliškio (1975 m.) santuokų rūmų interjerai, baldai, šviestuvai. Birštono, Kapsuko, Kėdainių knygynų (1945–1976 m.), Jurbarko, Kėdainių, Josvainių, Kauno vaistinių (1945–1972 m.), Kauno Ziberto šilko kombinato vestibiulio (1983 m.) interjerai.

Jo sukurtiems interjerams būdingas paprastumas, logiškas ir konstruktyvus erdvės suskaidymas, dekoratyvinių akcentų naudojimas. Interjeruose naudojo metalo plastiką, dekoratyvinę keramiką.

## Šaltiniai
Pordenonė

**Pordenonė** – miestas šiaurės rytų Italijoje, Friulio–Venecijos Džulijos regione. 

## Gyventojai
2009 m. mieste gyveno 51 461 žmogus. Tarp imigantų didžioji dalis atvykėlių iš Rumunijos, esama azijiečių ir afrikiečių bendruomenių.

## Istorija
Pordenonė buvo įkurta viduramžiais pavadinimu ***Portus Naonis***.

## Sportas
* Pordenone Calcio – futbolo klubas;

## Nuorodos
* Oficialus Pordenonės tinklalapis (italų kalba)
Juliano Belletti

**Žulijanas Beletis** (; g. 1976 m. birželio 20 d.) – buvęs Brazilijos futbolininkas, žaidęs gynėjo pozicijoje.

## Karjera
2011 m. birželio 16 d. pasirašė kontraktą iki sezono pabaigos su Brazilijos Ceará SC klubu, tačiau birželio 27 baigė karjerą dėl traumos.

2025 m. gegužės 30 d. tapo FC Barcelona B vyr. treneriu.

## Rinktinė
2001–2005 žaidė Brazilijos rinktinės sudėtyje. Su rinktine laimėjo pasaulio čempionatą.

## Dalyvavimas čempionatuose

|}

## Išnašos

## Nuorodos
*
Sebastian Larsson

**Sebastianas Larsonas** (; g. 1985 m. birželio 6 d.) – buvęs Švedijos futbolininkas (saugas). Atstovavo Švedijos futbolo rinktinei. 

## Karjera
2007 m. sausio 31 d. pasirašė ketverių metų, 1 mln. svarų vertės sutartį su Birmingham City klubu (Anglija).

## Rinktinė
Nuo 2008 m. atstovavo Švedijos futbolo rinktinei. Su rinktine žaidė 2008-ųjų Europos futbolo čempionate.

## Dalyvavimas čempionatuose

|}

## Laimėjimai
;Birmingham City
* Anglijos lygos taurė: 2010–11 m.

## Šaltiniai

## Nuorodos
*
Uelė

**Uelė** () – upė Kongo Demokratinės Respublikos šiaurėje; viena iš Ubangį sudarančių upių (Kongo baseinas). Prasideda Mėlynuosiuose kalnuose, į vakarus nuo Alberto ežero. Teka į vakarus džiunglėmis. Aukštupyje vadinama Kibala. Vaga slenkstėta. Susilieja su Mbomu upe ir sudaro Ubangį.

Upės vanduo naudojamas drėkinimui. Dėl slenksčių nelaivuojama. Prie Uelės gyvena azandžiai.

## Šaltiniai
Joe Hart

**Džo Hartas** (; g. 1987 m. balandžio 19 d.) – Anglijos futbolininkas (vartininkas), žaidžiantis Burnley FC  klube. Yra kandidatas į Anglijos rinktinę, buvęs jaunimo rinktinės (iki 21 metų) narys.

Nuo 2006 m. žaidėjas priklauso Manchester City klubui, tačiau dažnai nuomojamas kitoms ekipoms. 2016 m. vartininkas persikėlė į Italiją ir prisijungė prie Torino klubo.

## Laimėjimai
;Manchester City
* FA taurė: 2010–11 m.
* Premier League: 2011–12 m.

## Dalyvavimas čempionatuose

|}

## Šaltiniai
Christian Benítez

**Kristijanas „Čučo“ Benitesas** (; g. 1986 m. gegužės 1 d. – m. 2013 m. liepos 29 d.) – buvęs Ekvadoro futbolininkas, puolėjas. 

## Karjera

Per savo karjerą rungtyniavo Ekvadore, Meksikoje, Anglijoje, taip pat Katare. 

„El Jaish“ klube (Kataras) sužaidė vienerias šalies taurės rungtynes, o kitą dieną mirė dėl širdies veiklos sutrikimų.

Benitesui Ekvadore surengtos valstybinės laidotuvės, o 11 numerio marškinėliai Ekvadoro rinktinėje palikti jo garbei.

## Karjera rinktinėje
Buvo vienas svarbiausių žaidėjų Ekvadoro futbolo rinktinėje. Su rinktine žaidė 2006-ųjų pasaulio futbolo čempionate.

## Dalyvavimas čempionatuose

|}

## Šaltiniai

## Nuorodos
*  Transfermarkt
Johan Elmander

**Johanas Elmanderis** (; g. 1981 m. gegužės 27 d.) – buvęs Švedijos futbolininkas, puolėjas. Atstovavo Švedijos futbolo rinktinei. Su rinktine žaidė 2006-ųjų pasaulio futbolo čempionate ir 2008-ųjų Europos futbolo čempionate. J. Elmanderio broliai Peteris ir Patrikas taip pat futbolininkai.

## Karjera
2008 m. birželio 28 d. pasirašė trejų metų sutartį su Bolton „Wanderers“ klubu. 2011 m. gegužės 25 d. kontraktas su žaidėju nebuvo pratęstas. 2011 m. gegužės 30 d. pasirašė trejų metų sutartį su Turkijos Galatasaray SK klubu.

## Dalyvavimas čempionatuose

|}

## Šaltiniai

## Nuorodos
*
Važiuoklė (reikšmės)

Žodis ***važiuoklė*** reiškia:

* važiuoklė – važiuojamosios antžeminės transporto priemonės (paprastai keturratės, daugiaratės, kartais ir triratės) rėmas su varytuvais (ratais, vikšrais, jų kombinacija ir pan.). Taip pat kitokių įtaisų, judančių kietais paviršiais, dalis.
** bėginė važiuoklė – važiuoklė, skirta naudoti važinėjant bėgiais. Tai geležinkelio transporto, bėginių kranų, vagonečių dalis.
** važiuoklė – orlaivio dalis, kuri užtikrina orlaivio judėjimą kietu paviršiumi (gruntu, pakilimo-leidimosi tako danga, lėktuvnešio deniu ir pan.)
** pabūklo važiuoklė – artilerijos pabūklo (patrankos, haubicos, minosvaidžio, raketų leistuvo) važiuoklė
** važiuoklė – ratukinio konteinerio konstrukcijos dalis, prie kurios tvirtinami konteinerio riedučiai.
* važiuoklė – važiuojamoji priemonė (vežimas, rogės, automobilis, traukinys ir pan.).
** minamoji važiuoklė – ratinė transporto priemonė, varoma minant pedalus ir naudojant vien važiuojančių žmonių raumenų energiją
** savaeigė važiuoklė – variklinė žemės ūkio mašina, ant kurios pakabinami ar sumontuojami žemės ūkio padargai.


File:1906 Lambert chassis with disk drive transmission.png|Lamberto automobilio važiuoklė (1906 m.)
Image:Chassis with suspension and exhaust system.jpg|Automobilio važiuoklė
File:Airbus A380 Fahrwerk.jpg|Oro lainerio *Airbus A380* važiuoklė
File:Vasylek Mortar, Kyiv.jpg|Minosvaidis ''Vasiliok'' su ratine važiuokle


## Nuorodos
Leighton Baines

**Leitonas Beinsas** (; g. 1984 m. gruodžio 11 d.) – karjerą baigęs Anglijos futbolininkas (gynėjas), didelę karjeros dalį žaidęs Liverpulio „Everton“ klube. Yra žaidęs Anglijos nacionalinėje rinktinėje. Taip pat yra žaidęs Anglijos jaunimo iki 21 metų rinktinėje, kurioje per 16 rungtynių įmušė vieną įvartį.

## Dalyvavimas čempionatuose

|}

## Šaltiniai
Mikel Arteta

**Mikelis Arteta** (; g. 1982 m. kovo 26 d.) – buvęs Ispanijos futbolininkas (atakuojantis saugas). 

## Karjera
Kitados žaidė jaunimo ekipose, priklausė 1991–1997Antiguoko, 1997–1999 Barcelona. Pateko į Barcelona B sudėtį. nuo 2002 m. nuomos pagrindais perleistas Paris Saint-Germain.

Nuo 2002 m. atstovavo Rangers, 2004 m. perėjo į Real Sociedad, nuomos pagrindais paskolintas Everton.

2005–2011 m. priklausė Everton.

2011 m. rugpjūčio 31 d. už 10 milijonų svarų sterlingų persikėlė į Londono Arsenal klubą.

## Asmeninė informacija
Mikelis Arteta yra vedęs buvusią "Mis Ispaniją" Loreną Bernal.

## Išnašos

## Nuorodos
* SOCCERWAY
* Transfermarkt
Vytautas Vaitkus

**Vytautas Vaitkus** (1943 m. rugsėjo 22 d. Paežeryje, Šilalės valsčiuje – 1991 m. sausio 13 d. Vilniuje) – Lietuvos laisvės gynėjas, Sausio 13-osios auka.

## Biografija
Dirbo Kino studijoje vairuotoju. Vėliau papildomai įsidarbino elektriku-santechniku Vilniaus Sporto rūmuose.

Buvo vedęs, žmona – Apolonija, turėjo sūnų Robertą. Šeima gyveno Vilniuje, Lazdynuose.

1991 m. sausį su šeima budėdavo prie Lietuvos Respublikos Aukščiausiosios Tarybos rūmų, televizijos bokšto, Nepriklausomybės aikštėje. 1991 m. sausio 13-osios naktį sovietų desantininkų nušautas prie Televizijos bokšto.

Kartu su kitomis aukomis pašarvotas Vilniaus Sporto rūmuose ir palaidotas Antakalnio kapinėse Vilniuje.

## Apdovanojimai
1991 m. sausio 15 d. už pasižymėjimą didvyrišku narsumu ir ištverme ginant Lietuvos Respublikos laisvę ir nepriklausomybę po mirties apdovanotas I laipsnio Vyčio Kryžiaus ordinu.

1992 m. sausio 9 d. už drąsą ir pasiaukojimą ginant Lietuvos laisvę ir nepriklausomybę po mirties apdovanotas Sausio 13-osios atminimo medaliu.

2011 m. sausio 16 d., minint 20-ąsias Sausio 13-osios metines apdovanotas I-ojo laipsnio ženklu-medaliu „Už nuopelnus Vilniui ir Tautai“.

## Atminimas
Žūties vietoje prie Vilniaus televizijos bokšto atidengtas paminklas. Televizijos bokšto prieigose esanti gatvė (buvusi Mėnulio) pavadinta Vytauto Vaitkaus vardu.

Prie namo, kuriame gyveno (Architektų g. 105, Vilnius) atidengta atminimo lenta.

## Šaltiniai

## Nuorodos
* Vytautas VAITKUS (1943–1991)
Giorgio Chiellini

**Džordžijus Kielinis** (; g. 1984 m. rugpjūčio 14 d.) – buvęs Italijos futbolo rinktinės ir Turino „Juventus“ klubo gynėjas bei kapitonas. Karjeros pradžioje rungtyniavo kaip kairiojo krašto gynėjas, vėliau tapo vidurio gynėju. Italijos rinktinei atstovavo nuo 2004 iki 2022 m. ir sužaidė 117 rungtynių. 

2023 m. gruodžio 12 d. paskelbė apie profesionalaus futbolininko karjeros pabaigą.

## Karjera
### Livorno
Futbolą pradėjo žaisti 1990 m. prisijungęs prie Livorno jaunimo akademijos. Čia praleido 10 metų, o 2000 m. debiutavo Lega Pro Prima Divisione lygoje su suaugusiųjų komanda. 

2002 m. žaidėją nusipirko AS Roma komanda, tačiau Livorno klubui patekus į Serie B lygą, futbolininkas nuomos pagrindais perleistas pastarirsiems.

2004 m. oficialiai sugrįžo į Livorno klubą.

### Fiorentina
2004 m. vasarą žaidėją nusipirko Juventus komanda ir vienam sezonui jį paskolino Fiorentinos ekipai. Su šia komanda italas debiutavo Serie A lygoje.

### Juventus
Po puikaus pirmo sezono Serie A lygoje, 2005 m. D. Kielinis sugrįžo į Juventus komandą ir tapo nuolatiniu pagrindinės sudėties nariu.

2018 m. birželio 29 d. italas pasirašė sutarties pratęsimą, o iš komandos išvykus Džianluidžiui Bufonui tapo jos nauju kapitonu.

Su Turino ekipa italas laimėjo 9 Serie A čempionų titulus, 5 kartus tapo Coppa Italia ir Supercoppa Italiana laimėtoju.

Pasibaigus 2022 m. sezonui gynėjas paskelbė pasitraukiantis iš „Juventus“ ekipos.

### Los Angeles FC
2022 m. birželio 13 d. italas prisijungė prie JAV „Los Angeles FC“ klubo.

Iš viso per du sezonus D. Kielinis JAV sužaidė 31 rungtynes, per kurias pelnė 1 įvartį.

2023 m. gruodžio mėn. paskelbta apie profesionalo karjeros pabaigą.

## Rinktinė
2000 m. debiutavo Italijos jaunimo rinktinėje. Kitados atstovavo U15, U16, U17, U18, U19, U21 ir olimpinei rinktinei. 

2004 m. olimpinėse žaidynėse gynėjas padėjo rinktinei laimėti sidabro medalius.

2004 m. pakviestas į pagrindinę komandą pakviestas.

2020 m. D. Kielinis tapo Europos čempionu.

2022 m. birželio 1 d., po Italijos ir Argentinos rungtynių *Finalissima* finale, D. Kielinis paskelbė baigiantis karjerą nacionalinėje rinktinėje.

## Dalyvavimas čempionatuose

|}

## Laimėjimai
**Livorno**
* Serie C: 2001–02

**Juventus**
* Serie A: 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20
* Serie B: 2006–07
* Coppa Italia: 2014–15, 2015–16, 2016–17, 2017–18, 2020–21
* Supercoppa Italiana: 2012, 2013, 2015, 2018, 2020

**Italija (U19**
* UEFA Europos U19 čempionatas: 1 vieta (2003)

**Italija (olimpinė rinktinė)**
* Vasaros olimpinės žaidynės: 2 vieta (2004)

**Italija**
* UEFA Europos futbolo čempionatas: 1 vieta (2020), 2 vieta (2012)
* FIFA konfederacijų taurė: 3 vieta (2013)

## Išnašos

## Nuorodos
* Transfermarkt
* fussballdaten.de
* worldfootball.net
* bdfutbol.com
* uefa.com
* eurosport.com
Mark Clarke

**Mark Clarke** (gimė 1950 m. liepos 25 d. Liverpulyje, Jungtinėje Karalystėje) – britų boso gitaristas, grojęs grupėse Colosseum, Uriah Heep, Rainbow, bendradarbiavęs su Ken Hensley, Billy Squier ir kitais muzikantais.

Mark Clarke buvo grupės Colosseum boso gitaristas 1970–1972 m. ir vėl prisijungė prie šios grupės jai atsikūrus 1994 m. Pasitraukęs iš Colosseum, jis trumpam prisijungė prie Uriah Heep ir dalyvavo tik studijoje įrašant vieną šios grupės dainą „*[[The Wizard]]*“ (jis taip pat yra ir šios dainos bendraautoris), įrašytą Uriah Heep 1972 m. albume *[[Demons & Wizards]]*. 1973–1975 m. Mark Clarke grojo grupėje Tempest kartu su Allan Holdsworth, Ollie Halsall ir Paul Williams, sugrojęs dviejų studijinių ir vieno vėliau išleisto koncertinio grupės albumų įrašuose. Jis taip pat grojo boso gitara įrašant du solinius Ken Hensley albumus.

1975–1977 m. Mark Clarke grojo grupėje Natural Gas, vėliau, 1977 m. jis kurį laiką grojo grupėje Rainbow ir dalyvavo įrašant jos albumą Long Live Rock 'n' Roll, tačiau greitai turėjo šią grupę palikti, nes Ritchie Blackmore buvo nepatenkintas jo grojimu. 1980 m. Mark Clarke pradėjo dirbti su Billy Squier ir dalyvavo įrašant jo albumus *[[Don't Say No]]*, *The Stroke*, *In the Dark* bei daugelį kitų. 1985 m. jis prisijungė prie grupės The Monkees ir iki šiol tebedirba su Davy Jones. Mark Clarke taip pat yra įrašinėjęs albumus su grupe Mountain bei dainininku Ian Hunter.

## Diskografija
**Colosseum**
* *[[Daughter of Time]]* (1970)
* *[[Colosseum Live]]* (1971)
* *[[Colosseum LiveS - The Reunion Concerts]]* (1994)
* *[[Bread and Circuses]]* (1997)
* *[[Tomorrow's Blues]]* (2003)
* *[[Live05]]* (2007)

**Uriah Heep**
* *[[Demons & Wizards]]* (1972)

**Tempest**
* *Tempest* (1973)
* *Live in London* (1974)
* *Living in Fear* (1974)

**Ken Hensley**
* *[[Eager To Please]]* (1975)
* *[[Free Spirit]]* (1980)

**Mountain**
* *Go For Your Life* (1985)
* *Man's World* (1996)
Upytės žemė

**Upytės žemė** () – baltų žemė vidurio Lietuvoje, rašytiniuose šaltiniuose minima nuo XIII a. 

## Teritorija
Apėmė teritoriją abipus Nevėžio vidurupio ir aukštupio dešinėje pusėje, kur dabar yra Kėdainių ir Panevėžio savivaldybės. Tai - žemumų kraštas, kur svarbiausios gyvnvietės buvo  Upytė (centras), Kėdainiai ir kt. Rytuose ribojosi su lietuvių Deltuvos žeme, vakaruose – su žemaičių Šiaulių žeme, šiaurėje - su Žiemgala, o pietuose - greičiausiai su Nerimi.

## Istorija
Upytės žemė išaugo iš Vidurio Lietuvos plokštinių kapinynų kultūros, ir kai kurie istorikai ją sieja su baltų gentimi aukštaičiais, kuri buvo atskira nuo lietuvių, bet anksti įtraukta į Lietuvos žemių konfederaciją.

Upytės žemei buvo priskiriami kunigaikščiai Ruškaičiai – Butautas, Kitenis, Kintibutas, Plikienė, Višlys, Vižeikis, kurie minimi 1219 m. Voluinės metraštyje. Kunigaikščio valdžia Upytėje jau buvo paveldima. Kunigaikščių sąraše Upytės kunigaikščiai vardijami trečioje vietoje, iš karto po žemaičių kunigaikščių. Tai rodo gana aukštą jų padėtį, o kartu ir pačios Upytės žemės svarbą žemaičių ir lietuvių žemių konfederacijoje.

Rašytiniame šaltinyje Upytės žemės pavadinimas pirmą kartą paminėtas 1254 m., Rygos arkivyskupui Albertui ir Livonijos ordino magistrui dalijantis Žiemgalą. 1338 m. Livonijos ordinas net trumpai nukariavo žemę, tačiau netrukus ji grįžo Lietuvai. 1345 m. Algirdui ir Kęstučiui pasidalijus LDK, Upytės žemė atiteko Kęstučiui (Trakų kuigaikštystei). 

Livonijos ordinas Upytės žemę puolė 1368, 1370, 1371, 1372, 1377, 1378 ir 1394 m. 1398 m. Upytės žemė buvo nukariauta ir prijungta prie Livonijos kaip dalis Žemaitijos fogtystės (). 1420 m. Melno taika Upytė galutinai sugrįžo LDK. Joje suformuotas Upytės pavietas, priskirtas Trakų vaivadijai.

## Šaltiniai
*
Platano upės biosferos rezervatas

**Platano upės biosferos rezervatas** () – saugomos gamtos teritorija rytų Hondūre, Moskitų krante, Platano upės baseine. Užima 5250 km² plotą, nors ribos ne kartą keistos.

Teritorijoje saugomi neliesti tropiniai miškai, jų gyvūnija ir augalija, senovės Mezoamerikos kultūrų archeologinės vietos, indėnų kaimeliai. Parko paviršius kalnuotas, aukščiausia vieta siekia 1326 m (Punta Piedros k.). Tankus upių tinklas. Lygumose jos sudaro senvagių, meandrų, lagūnų labirintą. Teritoriją tankiai dengia tropinės džiunglės. Prie vandens telkinių sužėlę tankūs mangrovių sąžalynai. Parke auga apie 2000 induotinių augalų rūšių.

Platano upės biosferos rezervate aptiktos 39 žinduolių, 377 paukščių, 126 varliagyvių ir roplių rūšys. Dažnai sutinkami gyvūnai yra karliškasis grifas, harpija, didysis kraksas, purpurinė penelopė, raudonoji ara, mažoji karingoji ara, paprastasis kapucinas, kolumbinis staugūnas, koata, tripirštis tinginys, paka, kibiauodegis meškėnas, paprastasis koatis, puma, pekaris, baltabarzdis pekaris, didžioji mazama. Iš retų gyvūnų sutinkama didžioji skruzdėda, jaguaras, ocelotas, ilgauodegė katė, amerikinis lamantinas.

Platano upės biosferos rezervatas 1982 m. įtrauktas į UNESCO Pasaulio paveldo sąrašą. Dėl intensyvaus miškų kirtimo 1996 m. pateko į objektų pavojuje sąrašą, bet vėliau, pagerėjus padėčiai, iš jo buvo išbrauktas.
Vytauto Didžiojo universiteto Katalikų teologijos fakulteto Bažnytinės teisės katedra

**Vytauto Didžiojo universiteto Katalikų teologijos fakulteto Bažnytinės teisės katedra** - Vytauto Didžiojo universiteto (VDU) Katalikų teologijos fakulteto struktūrinis padalinys, kanonistikos studijų centras; Teisės katedra. Pagrindinė veikla - kanonų teisės dėstymas.

Pradėjo veikti kaip VDU Bažnytinės teisės centras; Vadovas - kun. prof. habil. dr. Pranas Vaičekonis (1928-2006). Jo pasekėjas (katedros vedėjas) kun. Petras Smilgys (g. 1970 m.). 

Adresas: Gimnazijos g. 7, LT-44260 Kaunas.

## Studijos
Katedros personalas dėsto VDU Katalikų teologijos fakulteto studijų programose. Pagrindinių studijų - Katalikų teologija, Krikščioniškoji pedagogika. Magistrantūros - Bažnytinė teisė (suteikiamas laipsnis - teologijos magistras), Krikščioniškasis švietimas, Pastoracinė teologija, Šeimotyra. 

Privalomieji Bažnytinės teisės magistro (BTM) studijų dalykai - Bažnyčios teisminiai procesai, Baudžiamoji kanonų teisė ir bažnytinė advokatūra, Kanonų teisės istorija, Kanonų teisės kodekso bendrosios normos, Administracinė Bažnyčios struktūra, Pakrikštytųjų teisės ir Bažnyčios pareiga mokyti, Santuokinė teisė, Bažnyčios pareiga šventinti, Romėnų teisė. 

Pasirenkamieji BTM studijų dalykai - Kanoniškoji lotynų kalba, Viešoji bažnytinė teisė, Civilinės teisės pagrindai, Teisės filosofija ir teologija, Proceso teisės praktika, Specialūs baudžiamosios teisės klausimai, Rytų Bažnyčių kanonų kodeksas, Pašvęstojo gyvenimo institutai ir apaštališkojo gyvenimo draugijos.

## Vadovybė, personalas
*Katedros vedėjas prelatas prof. dr. Vytautas Steponas Vaičiūnas.
*Docentas Petras Smilgys, kanonų teisės daktaras.
*Lektorius Robertas Pukenis, dr. iur. can.
Marouane Fellaini

**Maruanas Felainis** (; g. 1987 m. lapkričio 22 d.) – marokiečių kilmės belgų futbolininkas (saugas). Kitados atstovavo Belgijos futbolo rinktinei.

## Karjera
Karjerą pradėjo Belgijoje. Žaidė Shandong Luneng Taishan klube.

## Rinktinė
Kitados žaidė Belgijos jaunimo iki 23 metų rinktinėje, su kuria 2008 m. olimpinėse žaidynėse užėmė 4-ąją vietą.

2007 m. debiutavo Belgijos futbolo rinktinėje.

## Dalyvavimas čempionatuose

|}

## Laimėjimai
;Standard Liège
* Jupiler lyga: 2007–08 m.
;Manchester United
* FA taurė: 2015–16 m.
* Anglijos lygos taurė: 2016–17 m.
* UEFA Čempionų lyga: 2016–17 m.
* FA Community Shield: 2016 m.
;
* Pasaulio futbolo čempionatas: 3 vieta – 2018 m.

## Išnašos

## Nuorodos
*
Tim Howard

**Timas Hovardas** (; g. 1979 m. kovo 6 d.) – buvęs JAV futbolininkas (vartininkas).

## Karjera
Karjerą pradėjo JAV. 2003 m. persikėlė į Europą. Priklausė Manchester United, tačiau nuomos pagrindais skolintas Everton FC.

2007 m. pasirašė sutartį su „Everton“ klubu.

## Rinktinė

Taip pat yra nuolatinis JAV futbolo rinktinės narys, pagrindinis vartininkas.

## Dalyvavimas čempionatuose

|}

## Išnašos

## Nuorodos
*
Valteris Baliukonis

**Valteris Baliukonis** (1969 m. Buenos Airėse, Argentina – 2014 m. kovo 8 d. Antazavėje, Zarasų rajonas) – Lietuvos diplomatas, valstybės tarnautojas.

## Biografija
1987 m. baigė Vilniaus 23-iąją vidurinę mokyklą. Studijavo Vilniaus universiteto Chemijos fakultete bei VU Tarptautinių santykių ir politikos mokslų institute.

1995 m. pradėjo dirbti LR užsienio reikalų ministerijoje, buvo Valstybinio ir diplomatinio protokolo tarnybos direktoriaus pavaduotojas. Nuo 2000 m. rudens ėjo Lietuvos generalinio konsulo Jungtiniuose Arabų Emyratuose pareigas, vėliau buvo laikinuoju reikalų patikėtiniu Lietuvos ambasadoje Argentinoje.

2004–2009 m. prezidento Valdo Adamkaus patarėjas diplomatiniais klausimais, Užsienio politikos grupės vadovas. 2006 m. suteiktas nepaprastojo pasiuntinio ir įgaliotojo ministro diplomatinis rangas. Pasibaigus V. Adamkaus kadencijai kurį laiką dirbo Seimo pirmininko Arūno Valinsko vyresniuoju patarėju. Planuota V. Baliukonį skirti Lietuvos ambasadoriumi Ispanijoje (tam buvo pritaręs LRS Užsienio reikalų komitetas , buvo gautas Ispanijos vyriausybės pritarimas), tačiau prezidentė Dalia Grybauskaitė atsisakė jį skirti ambasadoriumi.

2010–2013 m. vadovavo Lietuvos specialiajai misijai Afganistano Islamo Respublikoje , vėliau buvo Lietuvos URM ambasadorius ypatingiems pavedimams.

Žuvo 2014 m. kovo 8 d. savo sodyboje Antazavėje.

## Įvertinimas
* 2003 m. ordino „Už nuopelnus Lietuvai“ Riterio kryžius 

## Šaltiniai
Šilas

**Šilas** – paprastųjų pušų arba kitų pušų genties rūšių miškas, augantis lengvame, smėlingame dirvožemyje, o ne pelkėtoje vietoje. Greta su pušimis neretai auga beržai, eglės ir kiti medžiai. Šilas – šviesus miškas, jame nėra pomiškio, tačiau pasitaiko šermukšnių, kadagių. Paklotėje auga bruknės, mėlynės, gausu samanų, kerpių.

Šilai paprastai auga zandriniuose bei pajūrio smėlynuose, aukštose upių terasose.

Lietuvoje dideli šilų plotai plyti Dzūkijoje, Aukštaitijoje, pajūryje. Mažesnių šilų pasitaiko Nemuno vidurupio slėnyje, sausesniuose miškuose. Žymesni šilai: Dainavos giria (didelė dalis), Panemunės šilas, Pažaislio šilas, Punios šilas, Prienų šilas, Tytuvėnų šilas, Anykščių šilelis ir kt.


Image:Shishkin, Ivan - Morning in a Pine Forest.jpg|Šilas Ivano Šiškino paveiksle
Image:Bor lowland typical forest.jpg|Šilas Slovakijoje
Image:Bor lowland forest 1.jpg|Šilas Rusijoje
File:Gluko miskas.jpg|Glūko šilas, Varėnos raj.
Glen Johnson

**Glenas Džonsonas** (; g. 1984 m. rugpjūčio 23 d.) – Anglijos futbolininkas, nacionalinės rinktinės ir Liverpool klubo gynėjas.

## Dalyvavimas čempionatuose

|}

## Pasiekimai
**[[Chelsea FC|Chelsea]]**
* Premier League Azijos taurė: 2003
* Premier League: 2004–2005
* Anglijos lygos taurė: 2005

**[[Portsmouth FC|Portsmouth]]**
* FA Taurė: 2008

**[[Liverpool FC]]**
* Anglijos lygos taurė (1): 2011–2012
* FA Taurė (1): 2011–2012 Antra vieta

### Asmeniniai
* Metų futbolo komanda (1): 2009
* Portsmouth FC sezono įvartis (1): 2008–2009
* Sezono įvartis (1): 2008–2009
* Portsmouth FC sezono žaidėjo apdovanojimas (1): 2008–2009

## Šaltiniai

## Nuorodos

* BBC profilis
Alberto Aquilani

**Albertas Akilanis** (; g. 1984 m. liepos 7 d.) – buvęs Italijos futbolininkas (saugas).

## Karjera

Rungtyniavo Fiorentina klube.

2009 m. rugpjūčio 9 d. pasirašė penkerių metų kontraktą su Liverpolio klubu. 2010 m. rugpjūčio 21 dieną Liverpool FC klubas pranešė, kad Aquilani sezonui nuomojamas į Juventus su galimybe išpirkti žaidėjo kontraktą. Juventus galimybe nepasinaudojo, todėl Aquilani grįžo į Liverpool klubą, o 2011–2012 m. sezone yra išnuomotas AC Milan klubui.

## Rinktinė
Atstovavo Italijos futbolo rinktinei. Su rinktine žaidė 2008-ųjų Europos futbolo čempionate.

## Dalyvavimas čempionatuose

|}

## Išnašos

## Nuorodos
* 
*
Sotirios Kyrgiakos

**Sotiris Kirijakas** (; g. 1979 m. liepos 23 d.) – buvęs Graikijos futbolininkas (gynėjas), atstovavo Graikijos futbolo rinktinei.

## Karjera

2009 m. rugpjūčio 21 d. pasirašė dvejų metų sutartį su Liverpulio klubu. 

2011 m. rugpjūčio 2 d. pasirašė dvejų metų sutartį su Vokietijos VfL Wolfsburg klubu.

2012 m. sausio 31 d. iki sezono pabaigos buvo paskolintas Anglijos Sunderland klubui.

## Karjera

Su Graikijos futbolo rinktine žaidė 2008-ųjų Europos futbolo čempionate. 

2010 m. rugpjūčio 13 d. paskelbė pasitraukiantis iš nacionalinės rinktinės.

## Dalyvavimas čempionatuose

|}

## Išnašos

## Nuorodos
*
Manuel Almunia

**Manuelis Almunia** (; g. 1977 m. gegužės 19 d.) – buvęs Ispanijos futbolininkas. 

## Karjera

Kitados rungtyniavo Osasuna klubo jaunimo ekipose. Nuomos pagrindais perleistas FC Cartagena. 2000–2001 m. atstovavo Sabadell. Nuo 2001 m. priklausė Celta Vigo, nuomos pagrindais skolintas SD Eibar, o vėliau ir Recreativo Huelva bei Albacete Balompié.

Nuo 2004 m. priklausė Londono „Arsenal“ klubui. Nuo 2008–2009 m. buvo pagrindiniu vartininku, kai į „Stuttgart“ persikėlė Jensas Lemanas. 2011 m. skolintas West Ham United. 

Nuo 2012 m. priklausė Watford.

## Išnašos

## Nuorodos
* SOCCERWAY
* Transfermarkt
Eduardo da Silva

**Eduardas Alvesas da Silva** (plačiau žinomas kaip **Eduardo**; g. 1983 m. vasario 25 d.) – Brazilijoje gimęs ir užaugęs Kroatijos futbolininkas (puolėjas), žaidęs Donecko „Šachtar“ klube ir Kroatijos futbolo rinktinėje. 2006–2007 sezone buvo aukščiausios Kroatijos lygos rezultatyviausias žaidėjas.

2010 m. liepos 21 d. pasirašė ketverių metų kontraktą su Donecko „Šachtar“ klubu.

## Dalyvavimas čempionatuose

|}

## Išnašos

## Nuorodos
*
Nicklas Bendtner

**Niklasas Bentneris** (; g. 1988 m. sausio 16 d.) – buvęs Danijos futbolininkas, puolėjas, atstovavęs Danijos futbolo rinktinei. 
## Rinktinė
Rungtyniavo 2010-ųjų Pasaulio futbolo čempionato atrankoje, kur įmušo tris įvarčius. 
: Danijos rinktinė pateko į Pasaulio futbolo čempionatą.

## Pasiekimai
2009-aisiais išrinktas Danijos metų futbolininku.

## Dalyvavimas čempionatuose

|}

## Išnašos

## Nuorodos
* Transfermarkt
Paprikos ekstraktas

**Paprikos ekstraktas** () – skystas aliejuje tirpus ekstraktas iš džiovintų vienametės paprikos (*Capsicum annuum*) ar krūminės paprikos (*Capsicum frutescens*) vaisių, naudojamas daugiausia kaip maisto produktų dažiklis arba gardiklis. Kaip maisto priedas žymimas kodu E160c.

Ekstrakto pagrindinės veikliosios medžiagos yra:
* *kapsaicinas* () pagrindinis gardiklinis komponentas, kurio didelė koncentracija suteikia aštrumo.
* *kapsantinas* () ir *kapsorubinas* () – pagrindiniai dažikliniai komponentai (yra ir kitų karotinoidų).

Ekstrahuojama lėtai prasisunkiančiais tirpikliais (perkoliacija), dažniausia heksanu (arba acetonu, trichloretilenu, 2-propanoliu, metanoliu, etanoliu), kurie po to pašalinami.

## Naudojimas
Paprikos ekstraktu dažomi sūriai, apelsinų sultys, prieskonių mišiniai, padažai, saldumynai, emulsinti mėsos produktai. Dedama į paukščių dedeklių pašarus, kad paryškėtų trynių spalva.

JAV paprikos ekstraktas priskirtas maistiniams dažikliams, kurie atleisti nuo sertifikavimo () ir laikomas natūraliu dažikliu.
Europoje paprikos ektraktas ir jo komponentai kapsantinas ir kapsorubinas žymimi kodu E160c.

Vienas kilogramas paprikos ekstrakto pakeičia 70 kg paprikos miltelių.

## Nuorodos
Mark Schwarzer

**Markas Švarceris** (; g. 1972 m. spalio 6 d.) – buvęs Australijos futbolininkas, vartininkas. Kitados atstovavo Australijos futbolo rinktinei. 

## Karjera

## Rinktinė
Su rinktine žaidė 2006-ųjų Pasaulio futbolo čempionate.

Švarceris yra daugiausiai varžybų už Australijos rinktinę sužaidęs futbolininkas.

## Dalyvavimas čempionatuose

|}

## Išnašos

## Nuorodos
*
7800° Fahrenheit

**7800° Fahrenheit** – antrasis studijinis amerikiečių roko grupės Bon Jovi albumas, išleistas 1985 m. balandžio mėn.

## Apie albumą
Ant albumo viršelio matomas klasikinis aštuntojo dešimtmečio Bon Jovi logotipas, vėliau pasirodęs ir ant grupės „Slippery When Wet“ bei „New Jersey“ plokštelių.

Pasaulyje parduota maždaug 1 mln. „7800° Fahrenheit“ kopijų. Singlai „In and Out of Love“ ir „Only Lonely“ pateko į Billboard Hot 100 (tačiau nepasiekė TOP 40, kaip tai padarė debiutinis grupės singlas „Runaway“), iki pat šiol šias dainas retkarčiais groja JAV hard roko pobūdžio radijo stotys.

1998 m. albumas buvo perleistas iš naujo, kaip papildomas bonus takelis pridėtas dainos „In and Out of Love“ vaizdo klipas.
  
Per paskutiniuosius 20 metų, beveik nė viena „7800° Fahrenheit“ daina nebuvo grota grupės koncertuose, išskyrus kelis labai retus dainos „Tokyo Road“ atlikimus „New Jersey Syndicate Tour“ metu Japonijoje. 2010 m. sausio 21 d. oficialiame grupės tinklalapyje paskelbta, jog per koncertinį „The Circle“ turą, truksiantį 2010–2011 m., grupė pirmą kartą po 20 metų gyvai atliks keletą šio albumo dainų.

## Dainos

### Albumo dainos

### Singlai
# „Only Lonely“ (išleistas 1985 m.)
# „In and Out of Love“ (išleistas 1985 m.)
# „The Hardest Part Is the Night“ (išleistas 1985 m.)
# „Silent Night“ (išleistas 1985 m.)
# „The Price of Love“ (išleistas 1985 m. tik Japonijoje)

## 1998 m. specialaus Japonijos leidimo bonus diskas
# „Tokyo Road“ (gyvai Japonijoje 1985 m.)
# „In And Out Of Love“ (gyvai Japonijoje 1985 m.)
# „The Hardest part Is The Night“ (gyvai Japonijoje 1985 m.)
# „Hardest Night“ (gyvai Japonijoje 1985 m.)
# „Silent Night“ (gyvai Japonijoje 1985 m.)
# „Only Lonely“ (gyvai Japonijoje 1985 m.)
# „Tokyo Road“ (gyvai Rio de Žaneire 1990)

## 2010 m. specialaus leidimo bonus takeliai
# „In And Out Of Love“ (gyvai Japonijoje 1985 m.)
# „Only Lonely“ (gyvai Japonijoje 1985 m.)
# „Tokyo Road“ (gyvai Rio de Žaneire 1990)

## Atlikėjai

### Bon Jovi
* Jon Bon Jovi – pagrindinis vokalas
* Richie Sambora – gitara, pritariamasis vokalas
* Alec John Such – bosinė gitara, pritariamasis vokalas
* Tico Torres – būgnai, mušamieji instrumentai
* David Bryan – klavišiniai instrumentai, pritariamasis vokalas

### Kitas personlas
* Larry Alexander – audio inžinierius
* Phil Hoffer – pritarimasis vokalas
* Tom Mandel – sintezatorius
* Obie O’Brien – inžinierius
* Jim Salamone – programavimas
* Bill Scheniman – inžinierius

## Šaltiniai
Robertas Pukenis

**Robertas Pukenis** (g. 1955 m. liepos 23 d. Anykščiuose) – Lietuvos kunigas, kanonistas, VDU lektorius, buvęs bažnytinis teisėjas (oficiolas).

## Biografija
1963–1974 m. mokėsi Anykščių Antano Vienuolio vidurinėje mokykloje, 1974–1979 m. studijavo Kauno tarpdiecezinėje kunigų seminarijoje, teologijos licenciatas (1983 m. sausio mėn.). 1992–1997 m. Romos Popiežiškajame Laterano universitete – bažnytinę ir pasaulietinę teisę. Apgynė disertaciją, kanonų ir civilinės teisės daktaras. 1995–1997 m. stažavosi Vatikano kunigų kongregacijoje, 1997–2002 m. Lumsos universitete (Italija) apgynė disertaciją iš iš romėnų teisės, (pasaulietinės) teisės daktaras.

1979 m. gegužės 27 d. Panevėžio katedroje įšventintas kunigu ir paskirtas dirbti Krekenavoje vikaru. Nuo 1981 m. kovo mėn. Panevėžio Šv. apaštalų Petro ir Povilo bažnyčioje vikaras, nuo 1985 m. – kartu ir Uliūnų bažnyčios klebonas, nuo 1989 m. birželio mėn. Panevėžio Švč. Trejybės bažnyčios klebonas, nuo 2002 m. vasario 28 d. iki 2003 m. lapkričio 25 d. Kauno arkivyskupijos oficiolas, VDU Katalikų teologijos fakulteto Tarybos narys, Bažnytinės teisės katedros vedėjas, nuo 2002 m. VDU Politologijos ir diplomatijos instituto (dab. VDU PMDF) tarptautinės teisės, lyginamosios konstitucinės teisės, administracinės teisės dėstytojas, nuo 2003 m. rugsėjo 16 d. vyskupo Jono Kaunecko iki 2008 m. Panevėžio vyskupijos kurijos generalvikaras, nuo 2008 m. spalio 12 d. Kauno Kristaus prisikėlimo parapijos kunigas, VDU Katalikų teologijos fakulteto Bažnytinės teisės katedros lektorius.

Panevėžio vyskupijos kunigų tarybos konsultorius.
Thomas Vermaelen

**Tomas Vermalenas** (; g. 1985 m. lapkričio 14 d.) – buvęs Belgijos futbolininkas (gynėjas), ilgametis Belgijos futbolo rinktinės žaidėjas ir kapitonas. 

## Karjera

## Rinktinė
Su rinktine žaidė 2008-ųjų metų Pekino olimpinėse žaidynėse, kur užėmė 4-ąją vietą.

## Dalyvavimas čempionatuose

|}

## Laimėjimai
;Ajax
* Eredivisie: 2003–04 m.
* Nyderlandų futbolo taurė: 2005–06, 2006–07 m.
* Nyderlandų futbolo supertaurė: 2006, 2007 m.
;Arsenal
* FA taurė: 2013–14 m.
;Barcelona
* La Liga: 2014–15, 2015–16, 2017–18 m.
* Copa del Rey: 2015–16, 2017–18 m.
* UEFA Čempionų lyga: 2014–15 m.
* UEFA supertaurė: 2015 m.
* FIFA Pasaulio futbolo klubų taurė: 2015 m.
;
* Pasaulio futbolo čempionatas: 3 vieta – 2018 m.

## Išnašos

## Nuorodos
*
Bacary Sagna

**Bakaris Sanja** (; g. 1983 m. vasario 14 d.) – iš Senegalo kilęs Prancūzijos futbolininkas (gynėjas), žaidžiantis Manchester City klube bei atstovaujantis Prancūzijos futbolo rinktinei. Londono „Arsenal“ klubo strategas Arsene Wenger jį yra įvardijęs kaip geriausią dešiniojo krašto gynėją visoje Anglijos Premier lygoje.

## Karjera
Karjerą pradėjęs gimtojo miesto FC Sens klube, būdamas 15-os Sagna persikėlė Prancūzijos aukščiausioje lygoje rungtyniavusį AJ Auxerre. 2004-aisiais gynėjas debiutavo pagrindinėje komandoje ir greitai tapo vienu svarbiausių klubo žaidėjų. 2005-aisiais laimėjo su komanda Prancūzijos taurę. Atstovaudamas klubui 2006/07 sezone buvo išrinktas į Ligue 1 sezono komandą.

2007-ųjų vasarą už maždaug 10 milijonų eurų persikėlė į Arsenal, čia greitai tapo tvirtu pagrindinės sudėties žaidėju ir šios vietos neužleido iki pat 2013/14 sezono pabaigos, kuomet paskelbė, jog pasibaigus sutarčiai pereina į kitą Premier lygos klubą Manchester City. Su Arsenal klubu laimėjo FA taurę bei dukart (2007/08 ir 2010/11) buvo išrinktas į simbolinę lygos vienuolikę.

## Dalyvavimas čempionatuose

|}

## Išnašos

## Nuorodos
*
Edvardas Borisovas

**Edvardas Borisovas** (1964 m. rugpjūčio 30 d. Maskvoje) – lietuvių diplomatas, Lietuvos ambasadorius Lenkijoje (2018 - 2023), dabar - Kroatijoje (nuo 2023 m.).

## Biografija
1982 m. baigė Tauragės 1-ąją vidurinę mokyklą, 1989 m. – žurnalistikos specialybę Vilniaus universiteto Istorijos fakultete.

1989–1990 m. dirbo LTSR Užsienio reikalų ministerijos Spaudos skyriuje I sekretoriumi, 1990–1991 m. – Lietuvos Respublikos užsienio reikalų ministerijos Regionų skyriaus I sekretoriumi.

1991 m. kurį laiką buvo Lietuvos užsienio reikalų ministro atstovas Lenkijos Respublikoje. 1991–1992 m. vadovavo URM Rytų ir Vidurio Europos šalių skyriui.

1992 m. buvo Lietuvos laikinasis reikalų patikėtinis Čekijos ir Slovakijos Federacinėje Respublikoje, 1993–1994 m. – laikinasis reikalų patikėtinis Čekijos Respublikoje ir Slovakijos Respublikoje.

1994–1998 m. vadovavo URM Valstybinio diplomatinio protokolo tarnybai. 1998–2001 m. buvo Lietuvos nuolatinės misijos prie JT biuro Ženevoje ministras patarėjas. 2001–2002 m. dirbo URM Regioninio bendradarbiavimo grupės vadovu. 2002–2004 m. – URM ambasadorius ypatingiems pavedimams Baltijos jūros regiono bendradarbiavimo klausimais.

2004–2005 m. buvo Lietuvos Generalinis konsulas Sankt Peterburge (Rusija). 2005–2009 m. – Lietuvos nuolatinis atstovas prie JT biuro ir kitų tarptautinių organizacijų Ženevoje.

2009 - 2015 m. E.Borisovas dirbo Stokholme, buvo Baltijos jūros valstybių Tarybos (*The Council of the Baltic Sea States*) Generalinio direktoriaus pavaduotojas.. 2015-2018 m. vadovavo URM Lotynų Amerikos, Afrikos, Azijos ir Okeanijos departamentui.

2018 - 2023 m. - Lietuvos ambasadorius Lenkijos Respublikoje.

2023 m. tapo Lietuvos ambasadoriumi Kroatijoje.

## Nuorodos
* Tūkstantmečio žmonės. Edvardas Borisovas
* Interviu su E.Borisovu

## Apdovanojimai
* Lenkijos Respublikos ordino "Už nuopelnus" karininko kryžius (1997)
*Lietuvos Respublikos ordino „Už nuopelnus Lietuvai“ riterio kryžius (2003)
* Danijos Karalystės Danijos vėliavos (Dannebrogordenen) 2 klasės Komandoro ordinas
* Prancūzijos Respublikos ordino "Už nuopelnus" Komandoro klasės ordinas
*Lenkijos Respublikos ordino "Už nuopelnus" komandoro kryžius (2019)

## Šaltiniai


|-

|-

|-
Heurelho Gomes

**Heurelijus Gomesas** (; g. 1981 m. vasario 15 d.) – Brazilijos futbolininkas (vartininkas).

## Karjera
Karjerą pradėjo Cruzeiro klube. 2004 m. persikėlė į Europą, atstovavo PSV klubui (Nyderlandai). Nuo 2008 m. žaidė Tottenham Hotspur FC klube (Anglija).

## Rinktinė

Gomešas buvo atsarginiu vartininku Brazilijos futbolo rinktinėje. Su rinktine laimėjo FIFA konfederacijų taurę 2005-aisiais ir 2009-aisiais.

## Dalyvavimas čempionatuose

|}

## Išnašos

## Nuorodos
*